หวิดวุ่น ชาวบ้านแห่ล้อมรถ 3 ตร. อ้างขู่รีดเงิน จี้สอบ-ย้ายใน 24 ชม.
ชาวบ้านกว่า 300 แห่ล้อมรถชาย 3 คน อ้างเป็นตำรวจ เหตุฉุนขู่กรรโชกเงิน 5 ล้าน แลกจับหอยผิดกฎหมาย จนท.รุดไกล่เกลี่ย-หวั่นบานปลาย ตรวจสอบพบทั้ง 3 เป็นตำรวจสังกัดกองบังคับการสืบสวนสอบสวน ตำรวจภูธรภาค 8 ยังไม่จบ ชาวบ้านจี้ผู้บังคับบัญชา สอบสวนย้ายออกจากพื้นที่ ภายใน 24 ชม.เมื่อเวลา 16.00 น. วันที่ 20 พ.ค.63 ผู้สื่อข่าวรายงานว่ามีชาวบ้านจำนวนหนึ่ง แห่ปิดล้อมรถยนต์นั่งส่วนบุคคล ยี่ห้อโตโยต้า รุ่นฟอร์จูนเนอร์หมายเลขทะเบียน กจ 792 สุราษฎร์ธานี ที่บริเวณบ้านบางสำโรง ต.ท่าทองใหม่ อ.กาญจนดิษฐ์ จ.สุราษฎร์ธานี นานนับชั่วโมง เหตุไม่พอใจ บุคคลภายในรถ 3 คน ที่อ้างตัวเป็นตำรวจโดย นายอรุชา บินมูซา อายุ 46 ปี ชาวบ้าน ต.ท่าทองใหม่ เปิดเผยว่า เมื่อวันอังคารกลุ่มคนดังกล่าวได้เข้ามาในพื้นที่แล้วครั้งนึง โดยอ้างว่าเป็นเจ้าหน้าที่ตำรวจ จะมาจับกุมและเอาตัวไปที่โรงพัก แต่ตนขอให้อดีตกำนันในพื้นที่คุยให้ จนไม่มีการจับกุม และมีการสอบถามว่า จับได้ไหมช้อนหอยได้ไหม อดีตกำนันก็บอกว่าได้ โดยมีตำรวจ 1 คน ที่มาวันนี้อยู่ด้วย แต่วันนี้มากันอีก 3 คน แถมพกปืนมาจี้ตนด้วย ตนก็พยายามบอกว่า หอยที่ได้มาถูกกฎหมาย แต่พวกขาไม่ยอม และบอกว่าถ้าจะคุยกันให้เอาเงินมา 5 ล้านบาท ซึ่งเรื่องนี้ตนมองว่าเป็นการกรรโชกทรัพย์ด้านว่าที่ร้อยโท สมชาย เรืองจันทร์ นายอำเภอกาญจนดิษฐ์ และ พ.ต.อ.ทักษิณ ศิริโภคพัฒน์ ผกก.สภ.กาญจนดิษฐ์ พร้อมด้วยกำลังเจ้าหน้าที่ตำรวจ ได้เดินทางเข้าตรวจสอบพื้นที่เกิดเหตุ หลังจากทราบเรื่องเพื่อระงับเหตุไม่ให้เกิดความรุนแรงและบานปลายขึ้น เพราะมีชาวบ้านจำนวนมากได้ทยอยเข้ามายังพื้นที่เกิดเหตุอย่างต่อเนื่อง เบื้องต้นอดีตกำนันในพื้นที่ได้ช่วยเจรจาไกล่เกลี่ยจนเป็นผลสำเร็จ และสามารถให้กลุ่มบุคคลที่แจ้งว่าเป็นตำรวจออกจากพื้นที่ไปได้จากการตรวจสอบ พบว่า กลุ่มบุคคลดังกล่าวเป็นเจ้าหน้าที่ตำรวจ สังกัดกองบังคับการสืบสวนสอบสวน ตำรวจภูธรภาค 8 ทั้งนี้กลุ่มชาวบ้านได้ร้องขอให้ทางผู้บังคับบัญชาดำเนินการตรวจสอบและทำการย้ายบุคคลกลุ่มดังกล่าว หากเป็นตำรวจ ให้ย้ายออกจากพื้นที่ภายใน 24 ชั่วโมง
ชาวบ้านกว่า 300 แห่ล้อมรถชาย 3 คน อ้างเป็นตำรวจ เหตุฉุนขู่กรรโชกเงิน 5 ล้าน แลกจับหอยผิดกฎหมาย จนท.รุดไกล่เกลี่ย-หวั่นบานปลาย ตรวจสอบพบทั้ง 3 เป็นตำรวจ สังกัดกองบังคับการสืบสวนสอบสวน
ตำรวจ,ย้ายตำรวจ,ชาวบ้านปิดล้อมตำรวจ,ตำรวจกรรโชกทรัพย์,ตำรวจขูดรีดเงิน,กรรโชกทรัพย์,ข่าวทั่วไป